Forréttabarinn opnaði árið 2011 og er nú rekinn af Róbert Ólafssyni . Hann hefur starfað sem kokkur allt frá árinu 1994 á hótelum og á veitingastöðum um allan heim , þar á meðal á Íslandi , Þýskalandi , Bandaríkjunnum og Frakklandi . Forréttabarinn býður upp á úrval forrétta og eftirrétta í ýmsum stærðum og gerðum . Lögð er áhersla ferskt , íslenskt hráefni en matreiðslan er innblásin af áhrifum Suður-Evrópu . Einnig er gott úrval grænmetisrétta og fjögurra rétta samsettu matseðlarnir eru sérstaklega vinsælir . Á barnum er gott úrval af innlendum og alþjóðlegum bjór af krana . Léttvín í glösum og spennandi hanastél eru einnig í boði . Ekki missa af happy hour frá klukkan 16 – 19 alla daga á kranabjór og vínglösum hússins . Húsnæði Forréttabarsins var byggt árið 1939 og hýsti um árabil , stálsmiðju , netaverkstæði og vörulager . Síðar tók Samband íslenskra listamanna húsið á leigu og innréttaði efri hæðir hússins undir vinnustofur listamanna . Síðla árs 2011 opnaði Forréttabarinn á helmingi jarðhæðarinnar og 2 árum síðar á allri hæðinni með nýjum bar . Forréttabarinn er nútímalega hannaður en hátt er til lofts eins og gjarnan er í gömlum iðnaðarhúsnæðum . Minimalísk Skandinavísk hönnun í aðalrými með listaverkum – stórum gluggum og opnu eldhúsi . Barsvæðið er með viðarborðum smíðuðum úr gömlu bryggju timbri . Forréttabarinn er staðsettur í hjarta borgarinnar , í nálægð við höfnina en þessi skemmtilega staðsetning á stóran þátt í að skapa góðu stemninguna sem Forréttabarinn er vel þekktur fyrir .